## Odluka o postupanju sa stranom gotovinom za koju postoji sumnja da je krivotvorena

### NN 21/2007 (21.2.2007.), Odluka o postupanju sa stranom gotovinom za koju postoji sumnja da je krivotvorena

# HRVATSKA NARODNA BANKA

815

Na
temelju članka 40. stavka 3. Zakona o deviznom poslovanju (»Narodne novine«, br. 96/2003., 140/2005. i 132/2006.) i članka 38. stavka 3.
pod 1) Zakona o Hrvatskoj narodnoj banci (»Narodne novine«, br.
36/2001. i 135/2006.) Savjet Hrvatske narodne banke na sjednici održanoj 14.
veljače 2007. donio je

## ODLUKU

### O POSTUPANJU SA STRANOM GOTOVINOM ZA KOJU POSTOJI SUMNJA DA JE KRIVOTVORENA

I. OPĆE ODREDBE

Članak 1.

Ovom
odlukom propisuje se način postupanja sa stranom gotovinom za koju postoji
sumnja da je krivotvorena i određuju se obveznici, odnos obveznika i njihovih
klijenata te odnos obveznika i Centra.

II. ZNAČENJE POJMOVA

Članak 2.

U
smislu ove odluke:

a)
»strana gotovina za koju postoji sumnja da je krivotvorena« označava novčanice
i kovani novac koji izgledaju poput originalnih stranih novčanica i kovanog
novca, a sumnja se da su izrađeni ili preinačeni u svrhu prijevare

b)
»obveznik« označava banku, ovlaštenog mjenjača te drugog rezidenta kojem je
poslovna djelatnost sortiranje strane gotovine i njezino distribuiranje
javnosti

c)
»klijent« označava rezidenta odnosno nerezidenta koji
obvezniku uruči stranu gotovinu za koju obveznik sumnja da je krivotvorena

d)
»Centar« označava Ministarstvo unutarnjih poslova – Centar za kriminalistička
vještačenja »Ivan Vučetić«, koji je nadležan za
vještačenje strane gotovine.

III. POSTUPANJE
OBVEZNIKA

Članak 3.

(1)
Obveznik je dužan, bez odgode, stranu gotovinu za koju sumnja da je
krivotvorena, povući iz optjecaja te odmah pozvati policiju da je preuzme ili
je poslati Centru.

(2)
Obveznik je dužan klijentu izdati potvrdu o zadržavanju strane gotovine iz
stavka 1. ovoga članka, a klijenta će nastojati zadržati do dolaska policije,
kojoj će predati stranu gotovinu.

(3)
Ako strana gotovina nije krivotvorena, obveznik ili policija su dužni odmah
nakon primitka gotovine od Centra obavijestiti klijenta te ga pozvati na
preuzimanje zadržane strane gotovine.

IV. POSTUPANJE CENTRA

Članak 4.

(1)
Centar je dužan obvezniku i/ili policiji dostaviti rezultate vještačenja
zaprimljenih sumnjivih primjeraka strane gotovine čim se vještačenje završi.

(2)
Centar je dužan Hrvatskoj narodnoj banci dostaviti rezultate vještačenja
sumnjivih primjeraka strane gotovine za koje je ustanovio da su krivotvorine,
čim se vještačenje završi.

(3)
Krivotvorine se pohranjuju u Centru te će se, u slučaju potrebe, dostaviti
tijelima pravosuđa i policije.

(4)
Ako rezultat vještačenja pokazuje da strana gotovina nije krivotvorena, Centar
je dužan obvezniku ili policiji bez odgode vratiti gotovinu, koju u Centru
preuzima ovlaštena osoba obveznika ili policije.

Članak 5.

Hrvatska
narodna banka i obveznici dužni su surađivati s nadležnim domaćim i inozemnim
institucijama na razmjeni informacija o sprječavanju krivotvorenja i suzbijanju
stavljanja u optjecaj krivotvorene strane gotovine.

Članak 6.

Hrvatska
narodna banka odnosno Centar dužan je obveznicima staviti na raspolaganje
informaciju o pojavi krivotvorina strane gotovine.

V. PRIJELAZNE I ZAVRŠNE
ODREDBE

Članak 7.

Ova
odluka stupa na snagu osmog dana od dana objave u »Narodnim novinama«.

O.
br. 702/2007.

Zagreb,
14. veljače 2007.

Predsjednik Savjeta

Hrvatske narodne banke

Guverner

Hrvatske narodne banke

**dr****. sc. Željko Rohatinski, v. r.**

Odluka, NN 21/2007-815